armvectores/hy_wikipedia_2023 huggingface dataset:
ՀՀ վերաքննիչ քաղաքացիական դատարան

Վերաքննիչ քաղաքացիական դատարանը (այսուհետ՝ Դատարան) իր իրավասության սահմանում վերանայում է ընդհանուր իրավասության դատարանների՝ գործն ըստ էության լուծող դատական ակտերը, ինչպես նաև օրենքով նախատեսված բացառիկ դեպքերում՝ միջանկյալ դատական ակտերը։
Դատարանը դատական ակտը վերանայում է վերաքննիչ բողոքի հիմքերի և հիմնավորումների սահմաններում։ Ընդհանուր իրավասության դատարանների՝ գործն ըստ էության լուծող դատական ակտերի դեմ բերված բողոքները դատարանում քննվում են կոլեգիալ՝ երեք դատավորի կազմով, իսկ միջանկյալ դատական ակտերի դեմ բերված բողոքները՝ միանձնյա։ Դատարանում գործի քննությունն իրականացվում է Վճռաբեկ դատարանում գործի քննության կանոններով, եթե ՀՀ Քաղաքացիական դատավարության օրենսգրքով այլ կանոններ նախատեսված չեն։ 
Դատարանի դատական ակտերն օրինական ուժի մեջ են մտնում հրապարակման պահից մեկ ամիս հետո։
Դատարանը կազմված է Դատարանի նախագահից և 16 դատավորից։ 
Դատարանի նախագահը դատավոր է և ունի հետևյալ լիազորությունները՝ 

ապահովում է Դատարանի բնականոն գործունեությունը,
հետևում է դատավորների աշխատանքային կարգապահության պահպանմանը,
հետևում է դատավորների կողմից գործի քննության ժամկետների պահպանմանը, գործի քննության ժամկետների խախտման վերաբերյալ իր եզրակացությունը ներկայացնում է դատարանների նախագահների խորհրդի էթիկայի հանձնաժողով,
դատավորի կողմից վարքագծի կանոնագրքի պահանջների խախտում հայտնաբերելիս անհրաժեշտության դեպքում այդ մասին համապատասխան հաղորդում է ներկայացնում դատարանների նախագահների խորհրդի էթիկայի հանձնաժողով,
դատավորներին օրենքով սահմանված կարգով տրամադրում է արձակուրդ,
դատավորի արձակուրդի կամ ժամանակավոր այլ բացակայության դեպքում, ըստ անհրաժեշտության, վերաբաշխում է նրա վարույթում գտնվող գործերը,
Դատարանի նախագահի արձակուրդի կամ ժամանակավոր այլ բացակայության դեպքում նշանակում է փոխարինող,
վերահսկում է Դատարանի աշխատակազմի գործունեությունը,
ներկայացնում է Դատարանն այլ մարմինների հետ հարաբերություններում,
իրականացնում է օրենքով իրեն վերապահված այլ լիազորություններ։Դատարանն ունի աշխատակազմ, որը հանդիսանում է Դատական դեպարտամենտի առանձնացված ստորաբաժանումը և ծառայում է ապահովելու համար դատարանի բնականոն գործունեությունը։ Աշխատակազմի իրավական վիճակն ու գործունեության կարգը սահմանվում են ՀՀ օրենքներով, աշխատակազմի կանոնադրությամբ, հիմնադրի որոշումներով (հրամաններով) և այլ իրավական ակտերով։
Դատարանին կարելի է դիմել՝ փաստաթղթերը դատարանի գրասենյակ հանձնելով կամ դրանք փոստի միջոցով առաքելով։ 
Դատարանի դատական տարածքը Հայաստանի Հանրապետության տարածքն է։
Դատարանը գտնվում է քաղաք Երևանում՝ Գարեգին Նժդեհի 23 հասցեում։
Վալոնյան Բրաբանտ

Անվան այլ կիրառումների համար տե՛ս՝ Բրաբանտ (այլ կիրառումներ)Վալոնյան Բրաբանտ (ֆր.՝ Brabant wallon, վալոներեն՝ Braibant walon, հոլ.՝ Waals-Brabant, գերմ.՝ Wallonisch-Brabant), Բելգիայի թագավորության տասը նահանգներից և Վալոնիայի հինգ նահանգներից մեկը։ Նահանգներից ամենափոքրն է։ Կազմավորվել է 1995 թվականի հունվարի 1–ին Բրաբանտ նահանգի՝ լեզվական սկզբունքով բաժանելու ընթացքում, որի արդյունքում առաջացել են Վալոնյան և Ֆլամանդական Բրաբանտ նահանգները։
Սահմանակցում է Էնո, Նամյուր, Լիեժ և Ֆլամանդական Բրաբանտ նահանգներին։ Վարչական կենտրոնը Վավր քաղաքն է։


== Հիմնական տվյալներ ==
Տարածք՝ 1091 կմ²
Կարևորագույն գետեր՝ Լան, Սենա
Բնակչություն՝ 379 515 մարդ (2010 թ.)։


== Վարչական բաժանում ==

Բաղկացած է 27 համայնքներից.


== Ծանոթագրություններ ==


== Արտաքին հղումներ ==
Պաշտոնական կայք
Կրեշչատիկ (այլ կիրառումներ)

Կրեշչատիկ, կարող է վերաբերել՝

Կրեշչատիկ - գյուղ, Ուկրաինայի Չեռնովցիի մարզի Զաստավնայի շրջանում
Կրեշչատիկ - գյուղ, Ուկրաինայի Սումիի մարզի Կրոլևեցի շրջանում
Կրեշչատիկ - գյուղ, Ուկրաինայի Սումիի մարզի Ռոմնիի շրջանում
Քարե կամուրջ (նկար, Ռեմբրանդ)

Անվան այլ կիրառումների համար տե՛ս՝ Քարե կամուրջ (այլ կիրառումներ)Քարե կամուրջ (հոլ.՝ De stenen brug), եզակի բնապատկեր է, որում շատ լավ արտահայտվում է նկարչի ստվերների հետ աշխատանքի մասնագիտացումը։ Նրան հաջողվում է փոխանցել շարժվող փոթորիկի զգացողություն։ Կտավում պատկերված է գետը կամրջով, ձկնորսները մակույկի մեջ, մի քանի ճամփորդներ։ Կենտրոնում երևում է խոտի մառանը, աջ կողմում հեռվից նշմարվում է եկեղեցու սայրը։ Թեև նկարը հոլանդական է, բայց և այնպես Ռեմբրանդտի ժամանակաշրջանում Ամստերդամում չկային քարե կամուրջներ, հետևաբար դա նկարչի երևակայության արդյունքն է։ Նրան ոգեշնչել է օֆորտը Յանն վան դե Վելդի օֆորտը։


== Գրականություն ==
Поль Декарг. Рембрандт. — Молодая гвардия, 2000.(ռուս.)
Мелисса Рикетс. Рембрандт. — Айрис-Пресс, 2006.(ռուս.)


== Արտաքին հղում ==
Նկարը Ռեյսկմյուզեումի կայքում Archived 2011-05-24 at the Wayback Machine.
Ուաջիթ

Ուաջիթ կամ Ուտո (եգիպ.՝ W3ḏt / W3ḏjt - կանաչ)), ներքին Եգիպտոսի հին եգիպտական կոբրա-աստվածուհի, ով փարավոնի իշխանության հովանավորն էրː Նեհբեթ գիշակեր թռչուն աստվածուհու հետ միասին հանդիսանում է Երկու երկրների աստվածը (նախկինում եղել են ստորին և վերին Եգիպտոս), հաճախ է հանդիպում Ուրեյ արքայատոհմի ադամանդե թագերի վրա։


== Անուն ==

Անունի ձևը նույնականացնում են ստորին Եգիպտոսի խորհրդանիշ՝ պապիրուս բույսի հետː Նաև այն թարգմանաբար նշանակում է «կանաչ», քանի որ Ուաջիթը համարվում էր «կանաչ բուսականություն կրող» ː


== Նկարագրություն ==
Նկարագրվել է կանգնած կոբրայի կամ Ստորին Եգիպտոսի կարմիր թագը գլխին կրող կնոջ տեսքով։ Հիբիսում հանդիպում է  նկարագրություններ որտեղ աստվածուհին ունի առյուծի գլխով կնոջ տեսք։ Ավելի ուշ ժամանակներում Ուաջիթը նկարագրվել է առյուծի գլխով կնոջ տեսքով՝ զարդարված իր նախնական խորհրդանիշ կոբրայով։ Կապվելով արևային սիմվոլների հետ երբեմն ավելացվում էին արևի սկավառակ։


== Դիցաբանություն ==
Պապիրուսագույն աստվածուհին հին եգիպտական դիցաբանության մեջ է մտել որպես երիտասարդ Գոռի ստնտուː Նա օգնել է Գոռի մայր Իսիդային փրկել երեխային դավաճան Սետայից, երբ որ նա հայտնվել էր Դելիտի թփուտներում։ Հին հունական Ապոլոնի և Լատոնի պատմություններում կա այս միֆի համարժեք միֆը։ Ապոկոնի և Լատոսնի Դելոսում մնալը հանգեցրեց նրան, որ Ուտոյին հելլենական ժամանակաշրջանում սկսեցին նույնացնել Լատոնի հետ։ Փարավոնները Ուաջիթին և Նեհբեթին համարում էին իրենց թագավորական իշխանության և պատերազմներում անպարտելիության, Ստորին և Վերին Եգիպտոսների պաշտպանն ու հովանավոր աստվաշուհին։ Այն հանդիսանում է Ուրեյ արքայատոհմի հիմնական ոճավորվածության մասերիցː

Ք. հ. IV դարի հերոգլիֆիկան ցույց է տալիս, որ եգիպտացիները ունեցել են օձի հերոգլիֆ, որին անվանում էին «ուրե», այն հունարեն նշանակում է «վասիլիսկ» և «անվերջություն»։ Եգիպտացիները հավատում էին, որ այս տեսակի օձերը անմահ են, և որ նրանք շնչառությամբ կարող են սպանել ցանկացած արարածի։


== Ծանոթագրություններ ==
Նովոցելինի (Մարտինովսկի շրջան)

Նովոցելինի (ռուս.՝ Новоцелинный), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Կոմարովսկի գյուղական համայնքի կազմի մեջ։
Սան Ջորջո դի Նոգարո

Սան Ջորջո դի Նոգարո (իտալերեն՝ San Giorgio di Nogaro), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 7619 մարդ 2008 թվականի մարդահամարի տվյալների, բնակչության խտություն՝ 293 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 33058։ Հեռախոսային կոդ՝ 0431։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0431 623611
Էլեկտրոնային փոստ։ segretario@com-san-giorgio-di-nogaro.regione.fvg.it
Պաշտոնական կայք։ http://www.comune.sangiorgiodinogaro.ud.it/


== Արտաքին հղումներ ==
Բնակավայրի պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Facebook Messenger

Facebook Messenger, ֆեյսբուքի կողմից ստեղծված հավելված՝ ակնթարթային ուղերձների և տեսահոլովակների փոխանակման համար։ Այն ներառված է ֆեյսբուք (Facebook Chat) հիմնական կայքի հաղորդագրությունների փոխանակման համակարգում և հիմնվում է MQTT բաց հաղորդակարգի վրա։ 2017 թվականի ապրիլի տվյալներով մեսենջերի ամսական լսարանը կազմել է 1 միլիարդ մարդ։


== Messenger բջջային սարքավորումների համար ==
«Messenger for Mobile» (մեսենջեր բջջային սարքավորումների համար) հավելվածը թողարկվել է 2011 թվականի օգոստոսի 9-ին iOS и Android համակարգերի համար, իսկ երկու ամիս անց՝ նաև BlackBerry OS համակարգի համար։
2012 թվականի դեկտեմբերին Facebook Messenger հավելվածը Android-ի օգտատերերի համար որոշ երկրներում (Ավստրալիա, Հնդկաստան, Ինդոնեզիա, Հարավաֆրիկյան Հանրապետություն, Վենեսուելա և այլն) հնարավորություն էր տալիս օգտագործել այն առանց ֆեյսբուքում գրանցվելու՝ նշելով միայն իրենց անունը և հեռախոսահամարը։ Այս թարմացումը թույլ էր տալիս Facebook Messenger-ին մրցել հաղորդագրությունների փոխանակման նմանատիպ համակարգերի, օրինակ՝ WhatsApp-ի հետ։
2014 թվականի մարտի 5-ին Facebook Messenger թողարկվեց Windows Phone 8-ի համար (առանց ձայնային հաղորդագրությունների)։
2014 թվականի հուլիսի 3-ին Facebook Messenger հավելվածի տարբերակ թողարկվեց iPad-ին հարմարեցրած iOS հարթակի համար, որում ավելացված էր բազմապատուհանային ինտերֆեյսը։
2014 թվականի ապրիլին ֆեյսբուք ընկերությունը հայտարարեց, որ իր հիմնական «Facebook» հավելվածից կջնջի տեքստային հաղորդագրություններ ուղարկելու հնարավորությունը՝ դրդելով օգտատերերին ներբեռնել և տեղադրել Facebook Messenger հավելվածը։
2015 թվականից Messenger-ի օգտատերերի համար այլևս պարտադիր չէ գրանցված լինել ֆեյսբուքում։ Վերջին թարմացումից հետո հավելված մուտք գործելու համար բավարար է նշել հեռախոսահամարը։ Այս հնարավորությունը հավելվածն ավելի է մոտեցնում այլ նմանատիպ ծառայություններին։
2015 թվականի օգոստոսին ֆեյսբուքը հայտարարեց «M» անունով նոր ծառայության մասին։ Facebook M-ը անձնական թվային օգնական է Facebook Messenger-ի ներսում։ Այն աշխատում է արհեստական ինտելեկտի հիման վրա, ինչպես Siri-ն, Cortana-ն, Google Now-ն։


== Messenger անհատական համակարգիչների համար ==
Windows 7 օպերացիոն համակարգով անհատական համակարգիչների համար մեսենջերի տարբերակը թողարկվել է 2012 թվականի մարտի 5-ին։ Թողարկվել է նաև Facebook Messenger հավելվածը Firefox բրաուզերի համար։
2014 թվականի փետրվարի 26-ին ֆեյսբուքը հայտարարեց, որ Facebook Messenger-ն այլևս չի աջակցում Windows-ին և Firefox-ին, իսկ վերջնականապես դադարեցրեց նույն թվականի մարտի 3-ին։


== Ծանոթագրություններ ==


== Արտաքին հղումներ ==
https://www.facebook.com/about/messenger Facebook Messenger. պաշտոնական կայք
Աստերոիդների ցանկ (227001-227100)

Աստերոիդների ցանկ (226901-227000)  • Աստերոիդների ցանկ  • Աստերոիդների ցանկ (227101-227200)
 Աստերոիդների ցանկ (226901-227000)  • Աստերոիդների ցանկ  • Աստերոիդների ցանկ (227101-227200)
Լա Օլմեդա դե Խադրակե

Լա Օլմեդա դե Խադրակե (իսպ.` La Olmeda de Jadraque), բնակավայր և մունիցիպալիտետ Իսպանիայում։ Գտնվում է Գվադալախարա գավառում, ինքնավար Կաստիլյա Լա Մանչա մարզում։ Մունիցիպալիտետի մի մասը գտնվում է Լա Սեռանյա շրջանում։  Բնակչությունը` 21 մարդ (2010 թվականի տվյալներով)։


== Արտաքին հղումներ ==
Imágenes Archived 2008-03-23 at the Wayback Machine.
Breve Información
Մալի Մայակ

Մալի Մայակ (ուկրաիներեն՝ Малий Маяк, Ղրիմի թաթարերեն՝ Büyük Lambat), գյուղ Ուկրաինայի Ղրիմի Ինքնավար Հանրապետության Ալուշտայի քաղաքային խորհուրդում։ Բնակավայրը նախկինում նաև անվանվել է Բիյուկ-Լամբատ։
2001 թվականի տվյալներով Մալի Մայակ գյուղում բնակվում էր 2 205 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլավսվերն

Օլավսվերն (նորվ.՝ Olavsvern), Նորվեգիայի ռազմածովային ուժերին պատկանող ռազմաբազա՝ տեղակայված Տրոմսե քաղաքից հարավ 15 կմ, Ֆյորդի,  Ռամֆորդենի և Բալս-ֆյորդի միացման տեղում, Եվրոպական E08 ճանապարհի մոտ։ Ներկա պահին ռազմաբազան չի օգտագործվում որպես զինվորական կառույց։


== Պատմություն ==
Օլավսվերնը կառուցել են Սառը պատերազմի տարիներին՝ 1967թ.-ին ԽՍՀՄ-ի սահմանից ոչ հեռու։ Այն իրենից ներկայացնում է քարանձավներից կազմված հսկայական կառույց։ Կառուցման արժեքը 40 միլիարդ Նորվեգական կռոն կամ 494 միլիոն ԱՄՆ դոլար է արժեցել։ Ստորգետնյա քարանձավը կառուցել են նորվեգացի ինժեներները, իսկ ամրաշինական աշխատանքները կատարել են ՆԱՏՈյի մասնագետները։ Սառը պատերազմի տարիների ռազմաբազան օգտագործվել է հիմնականում ամերիկյան սուզանավերի կողմից, որոնք հսկում էին Հյուսիսային սառուցյալ օվկիանոսի տարածքները։ Այն իր կարգավիճակը կորցրեց 2002թ.-ին և փակվեց 2009թ.-ին Նորվեգիայի կառավարության կողմից,, ինչի մասին հայտարարվեց Նորվեգիայի խորհրդարանում՝ Ստորտինգում։
2011թ.-ին ռազմական քարանձավ-կայանը աճուրդի հանվեց Նորվեգիայի կառավարության կողմից 105 միլիոն նորվեգական կռոնով (17,5 միլիոն ԱՄՆ դոլար) նորվեգական  Կաղապար:Нп3 կայքում։ Օլավսվերնը, շուրջ 950 հազար քառակուսի մետր տարածքով վաճառվեց 38 միլիոն նորվեգական կրոնով (4,4 միլիոն Եվրո) գործարար Գուննար Վիլհելմսենին, որը իր հերթին վարձակալության տվեց ռուսական հետազոտական նավերին։ Ներկա պահին կառույցը շահագործվում է ռուսական Սեվերնեֆեգեոֆիզիկա ընկերության կողմից։ 2014թ.-ին այնտեղ ձմեռը անցկացրեցին «Ակադեմիկ Նեմչիկով» և «Ակադեմիկ Շատսկի» նավերը։


== Պատահարներ ==
2005թ.-ի մարտի 14-ին ռազմաբազային տարածքում տեղի ունեցավ արտակարգ պատահար։ Սուզվելու ժամանակ խեղդվեց «Նավակային հատուկ ծառայության» հրամանատար փոխգնդապետ Րիչարդ վան դեր Հորսթը։


== Ծանոթագրություններ ==


== Արտաքին հղումներ ==
Может, купим Пентагон? հոդված: (ռուսերեն)
Ալանջիկ

Ալանջիկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սաբաևո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՍաբաևոՍաբաևո (ռուս.՝ Сабаево, բաշկիրերեն՝ Һабай), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրակ Մելքոնյան

Սիրակ Մելքոնյան (1931 կամ 1930, Թեհրան, Իրան), հայ նկարիչ։


== Կենսագրություն ==
Սիրակ Մելքոնյանը ծնվել է 1930 կամ 1931 թվականին Թեհրանում։ 1950-ական թվականներին եղել է ակտիվ նկարիչ, մասնակցել է խմբակային ցուցահանդեսների և ունեցել է անհատական ցուցահանդեսներ Թեհրանում, Նյու Յորքում, Լոս Անջելեսում, Տորոնտոյում, Մոնրեալում, Փարիզում և Գերմանիայում։ Նրա արվեստը գտնվում է մասնավոր և հանրային հավաքածուներում։ Նա գեղարվեստական գործունեության հետ համընթաց 50 տարի դասավանդել է ուսումնական կենտրոններում։ 3 տարի դասավանդել է Թեհրանի ակադեմիաներից մեկում։
Հայտնի արվեստի քննադատ Ալեն Բոսքուետը, տեսնելով Փարիզում Սիրաքի աշխատանքները, գրել է նրա մասին.

1974 թվականին Թեհրանում արժանանում է միջազգային ցուցահանդես մրցանակին։ Իրանի ժամանակակից արվեստագետներ, ինչպիսիք են Մարկոս Գրիգորյանը, Այդին Աղդաշլոն, միշտ զարմացել են Մելքոնյանի աշխատանքների խորը բովանդակության վրա։ Քղդաշլոն Սիրաքի արվեստանոցում լինելով և նրա հետ հանդիպելուց հետո գրում է, որ Մելքոնյանի աշխատանքները լինի դա մի փոքր ձեռքի չափի կտոր կամ պատի չափ, մատուցվում է վարպետորեն և անկեղծորեն։
2016 թվականի մարտի 3-ին Թեհրանում տեղի է ունեցել նրա ցուցահանդեսը, որտեղ ցուցադրվել են վերջին տարիների աշխատանքները։ 85-ամյա նկարչի համար դա ամենամեծ ձեռքբերումն է եղել։ Նկարները հիշեցնում են աստվածային աշխարհ, որտեղ նկարչի բնույթը այլ տիպի է։


== Գործունեություն ==
Հորիզոնական գծերի փոխարինել է գծագրերի կոպիտ էսքիզներով և կարևորել է մասնատված գծերը, որոնք զգալի տեղ են գրավում Սիրաքի աշխատանքներում։ Նա այն հանճարներից է, ով ցույց է տալիս բարդությունները, սակայն մի նոր միջոց առաջ բերելով՝ ուղղորդում է հեշտացված ճանապարհը։ Միշտ էլ դժվար է խոսել նրա աշխատանքների մասին, պարզապես պետք է խոսել մինչև աստիճանաբար գտնես ուղին, գտնես դեպի իրեն տանող ճանապարհը։ Սիրակ Մելքոնյանը չի հիշեցնում ոչ մի ուրիշ սյուռեալիստների։ Նա ներկայացնում է նոր աշխարհ՝ բացառելով իրական աշխարհը, նվազագույնի հասցնելով նուրբ գծերը, ձևավորումները, դեկորայնությունը, ազատել է պարադոքսալ օբյեկտների ներկայությունը միմյանց նկատմամբ։ Նրա արվեստի լրջությունն այն է, որ հիմնական տարրերը՝ գիծը և գույնը, կատարել է միմյանց հետ։ Նա մի նոր փուլ բերեց նյութի օգտագործման ձևի, արվեստի մեջ՝ հիշողությամբ նկարելով առանց հստակ ֆոնի։ Նրա արվեստը մի նկարչություն է, որը ցույց է տալիս ոչինչը, գծերը տեղափոխելով լուսանցքից դեպի մեջտեղ, և նրանք միաձուլվում են շարժվելով ալիքաձև։ Սիրակ Մելքոնյանը աշխատել է յուղաներկով և ակրիլով՝ իր աշխատանքներին տալով ինքնատիպ և անկրկնելի տեսք։


== Ցուցահանդեսներ ==
1950 թվականից մասնակցել է միջազգային ցուցահանդեսների։


=== Անհատական ցուցահանդեսներ ===
Թեհրան, 2016 թ.


=== Միջազգային ցուցահանդեսներ ===
Փարիզի բիենալեն, 1958 թ., 1959 թ.
Իրանական Ժամանակակից ցուցահանդես, Նյու Յորք, 1971 թ.
Բազելի միջազգային արվեստի ցուցահանդես, Շվեյցարիա, 1975 թ.
Ժամանակակից նկարիչների ցուցահանդես, Սալոն դե Մոնրուգում, Փարիզ, 1977 թ.
Վաշինգտոնի 77-րդ միջազգային արվեստի ցուցահանդես, Վաշինգտոն, 1977 թ.


=== Խմբակային ցուցահանդեսներ ===
Կանադայի հայ արվեստագետների արվեստի ստեղծագործությունների հավաքածու, Կանադա, 1977 թ.
Իրանական նկարիչների ցուցահանդես, Փարիզ, 1990 թ.
Ժամանակակից իրանցի նկարիչների ցուցահանդես, Թեհրան, 1995 թ.


== Ծանոթագրություններ ==
Ռամսի (գյուղական ավան, Պեռստի շրջան)

Ռամսի (էստ․՝ Ramsi), գյուղական ավան Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղական ավանում բնակվում էր 633 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Խուտոր Կոնենկով

Խուտոր Կոնենկով (ռուս.՝ Хутор Коненков), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսովոե (գյուղ, Մալինի շրջան)

Անվան այլ կիրառումների համար տե՛ս՝ ԼեսովոեԼեսովոե (ուկրաիներեն՝ Лісове), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1921 թվականին։
2001 թվականի տվյալներով Լեսովոե գյուղում բնակվում էր 34 մարդ։ Բնակավայրը զբաղեցնում է 0,758 կմ² տարածք։ Բնակչության խտությունը կազմում էր 44,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տահու (գյուղ, Նոառոոցի շրջան)

Տահու (էստ․՝ Tahu), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յուվա

Անվան այլ կիրառումների համար տե՛ս՝ Յուվա (այլ կիրառումներ)Յուվա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կենտրոնական Հունաստան (պերիֆերիա)

Կենտրոնական Հունաստան (հուն․՝ Περιφέρεια Στερεάς Ελλάδας), պերիֆերիա Հունաստանի կենտրոնական հատվածում։ Վարչականորեն բաժանված է 5 նոմերի միջև։
Ըստ 2011 թվականի մարդահամարի տվյալների, Կենտրոնական Հունաստանի պերիֆերիայի բնակչությունը կազմում է 547 390 մարդ։ Այս ցուցանիշով Հունաստանում գրավում է 8-րդ տեղը։
Տարածքը՝ 15 549 կմ²։ Համարվում է տարածքի մեծությամբ երկրորդ ամենախոշոր պերիֆերիան։


== Ծանոթագրություններ ==
Լիսկովսկի շրջան

Լիսկովսկի շրջան (ռուս.՝ Лысковский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Լիսկովո։


== Աշխարհագրություն ==
Շրջանի տարածքի մակերեսը կազմում է 2134 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 40399 մարդ։ Բնակչության խտությունը կազմում էր 18,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լեչչե ՖԱ

Անվան այլ կիրառումների համար տե՛ս՝ Լեչե (այլ կիրառումներ)«Լեչչե» (իտալերեն՝ Unione Sportiva Lecce), իտալական պրոֆեսիոնալ ֆուտբոլային ակումբ։ Ակումբը հիմնադրվել է 1908 թվականին։ 2020/2021 մրցաշրջանից հանդես է գալիս Սերիա Բ-ում։


== Պատմություն ==
Սերիա Ա-ում հանդես է եկել 7 անգամ՝ 1984-85, 1987-88, 1992-93, 1996-97, 1998-99, 2002-03, 2007-08, 2009-10, և 2018-2019 մրցաշրջաններում։ Բացի դրանից Լեչչեն եռակի դարձել է Սերիա Ց-ի չեմպիոն՝ 1945-46, 1975-76, 1995-96, 2017-18 մրցաշրջաններում։
2011/2012 մրցաշրջանը Լեչչեն սկսեց նորանշանակ գլխավոր մարզիչ՝ Էուսեբիո դի Ֆրանչեսկոյի գլխավորությամբ։ Սակայն ակումբը մրցաշրջանի առաջին կեսը ձախողեց, ինչից հետո ակումբի գլխավոր մարզչի պաշտոնը զբաղեցրեց Սերսե Կոսմին։ Սակայն այս արտասովոր մասնագետի գլխավորությամբ, ակումբը հիանալի անցկացրեց մրցաշրջանի երկրորդ հատվածը, սակայն մրցաշրջանի վերջին խաղերի համար թիմը լավ մարզավիճակում չէր, ինչի հետևանքով ակումբը լքեց Սերիա Ա-ն։ 2012/2013 մրցաշրջանը թիմը սկսեց Սերիա Ց1-ում։


== Դիվիզիոններում անցկացրած մրցաշրջանների քանակը ==


== Հիմնական կազմ ==
2020 թվականի հունիսի 20-ի դրությամբ։ Աղբյուր․ Խաղացողների ցանկը՝ transfermarkt.com


== Հայտնի խաղացողներ ==


== Ծանոթագրություններ ==


== Արտաքին հղումներ ==
Պաշտոնական կայք(իտալ.)
Սոբա (ուտեստ)

Անվան այլ կիրառումների համար տե՛ս՝ Սոբա (այլ կիրառումներ)Սոբա (ճապ.՝ そば կամ 蕎麦)՝ ճապոնական ազգային ուտեստ, երկար, շականակագույն, գորշ արիշտա, պատրաստված հնկացորենի ալյուրով։
Հայտնի է 16-րդ դարի կեսերից։ Ճապոնիայում սոբան վերաբերվում է լապշտային, ոչ ուտեստ, կարող են անվանել ցանկացած բարակ արիշտա, նույնիսկ առանց հնդկացորենի ալյուրի։ Ուտեստի հետ միշտ օգտագործվում է ձվային լապշա։ Մատուցվում է հիմնականում է սառեցված վիճակում, սոուսի հատուկ գավաթով, երբեմն նաև մատուցվում է տաք որպես արգանակ լապշայով ապուր։
Լապշան պատրաստվում է հնդկացորենի ալյուրից, ինչի համար պատրաստելիս շատ հեշտությամբ է ընկնում, սովորաբար ալյուրին ավելացնում են մի փոքր ցորենի ալյուր։
Ամենից առաջ պատրաստում են խմորը, որից հետո պտտպում և նեղ շերտերով հատուկ դանակի միջոցով կտրատում, որից հետ նոր եփում են։
Ըստ Ճապոնիայի գյուղատնտեսական չափանիշների արիշտան, որը կոչվում է սոբա, այն պետք է պարունակի առնվազն 30% հնդկացորեն։ Ճապոնիայում սոբան հայտնի է որպես արագ սննդի տեսակ, բայց այն նաև հանդիպում է շատ թանկ ռեստորաններում և տանը։


== Յակիսոբա ==
Յակիսոբա (ճապ.՝ 焼きそば) - տապակած ցորենի արիշտա։ Չնայած այն հանգամանքին, որ պարունակում է «սոբա» բառը, ոչ մի կապ չունի հնդկացորենի լապշայի հետ պատրաստված է ցորենի լապշայից տյուկա-սոբա, որը օգտագործվում է նաև կերակուր պատրաստելիս։


== Տես նաև ==
Ռամեն


== Ծանոթագրություններ ==
Բերքլիի հանրային գրադարան

Բերքլիի հանրային գրադարան անգլ.՝ Berkeley Public Library, հանրային գրադարանային համակարգ Բերքլիում, Կալիֆոռնիա։ Բաղկացած է կենտրոնական գրադարանից, Կլերմոնտ մասնաճյուղից, հյուսիսային, հարավային և արևմտյան մասնաճյուղերից։


== Պատմություն ==
Բերքլիի հանրային գրադարանը բացվել է 1893 թվականին Շատուկ պողոտայում և ունեցել 264 կտոր գրականություն։ 1905 թվականին գրադարանը տեղափոխվել է նույն պողոտայի Կիտրեջ փողոցի վրա գտնվող նորակառույց Էնդրյու Կարնեգիի կողմից հիմնադրված աղյուսե շինություն, որի հողատարածքը նվիրաբերվել է Ֆրանսիս Շատուկի կնոջ՝ Ռոզա Շատուկի կողմից։ 1906 թվականի երկրաշարժի և բնակչության ալեկոծումների պատճառով գրադարանը բացեց իր մասնաճյուղերը ամոբղջ Բերքլիում։ Նոր կենտրոնական գրադարանը բացվեց 1934 թվականին և մինչև 2002 թվականի վերանորոգնումն ու վերաբացումն այն հանդիսացավ որպես կենտրոնական մասնաճյուղ։
2012 թվականին ավարտվել է Կլերմոնտ և հյուսիսային մասնաճյուղերի վերակառուցումը, 2013 թվականին՝ հարավային մասնաճյուղի վերակառուցումը։ Վերակառուցումների ընթացքում շարժական Branch Van է եղել տեղակայված յուրաքանչյուր մասնաճյուղի մոտակայքում՝ ապահովելով գրադարանային գործունեության ընթացքը։
Բերքլիի հանրային գրադարանի բոլոր մասնաճյուղերը ապահովված են ինքնակառավարվող սարքերով. ընթերցողները տեսածրող սարքերի օգնությմաբ ստուգում են գրքերի ելքն ու մուտքը։ Ընթերցողները կարող են գրքեր պատվիրել կամ թարմացնել համացանցի օգնությամբ կամ հեռախոսով։


== Գործիքներ տրամադրող գրադարան ==
Համարվում է գործքներ տրամադրող եզակի գրադարաններից։ Գործիքներ վերցնելու համար պետք է լինել 18 տարեկան և Բերքլիի բնակիչ։
Տրամադրվում են հետևյալ գործքները՝ հարթաշուրթ, տարբեր մուրճեր, գայլիկոն, եռակցող սարքեր, թիեր, աստիճաններ, բետոնաշաղախիչներ և խորհրդատվություն։ Ձեռքի գործիքները կարելի է փոխառել 7-օրյա ժամկետով, ավելի հզոր գործիքները՝ 2 օրով։ Մեկ օր ուշացման վճարը 2 դոլար է փոքր գործիքի համար, 5 դոլար՝ մեծ գործիքի համար։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Բերքլիի հանրային գրադարանի պատմությունը
Ամոթալի դաշնագիր

Ամոթալի դաշնագիր, կնքվել է 363 թ. հուլիսի սկզբներին, Սասանյան Պարսկաստանի և Հռոմեական Կայսրության միջև (30 տարով)՝ վերջ տալով 338-ին սկսված և ընդմիջումներով շարունակված պարսկահռոմեական պատերազմներին։ Այդ պատերազմներում Հայաստանը Հռոմի դաշնակիցն էր։ 363-ին Հուլիանոս կայսրը, վճռական հաղթանակի հասնելու մտադրությամբ, Միջագետքի վրայով արշավեց Պարսկաստան, սակայն հունիսի 26-ին զոհվեց, և արշավանքը ձախողվեց։ Հռոմեական զորքը նոր կայսր ընտրեց Հովիանոսին, որը թուլամորթ ու անվճռական էր իր իշխանությունը ապահովելու և հռոմմեական զորքերի նահանջը կազմակերպելու նպատակով ընդունեց Շապուհ II առաջարկած ծանր ու ստորացուցիչ հաշտության պայմանները, չնայած բավարար ուժեր ուներ կռվելու համար։ Կնքված պայմանագրի համաձայն, որը հռոմեացի պատմիչ Ամիանոս Մարկելինոսը անվանել է «ամոթալի», Հռոմը Պարսկաստանին զիջեց Արվաստանը` Մծբին քաղաքով, Սինգարաու,Կաստրամավրորում հզոր ամրոցներով, Աղձնիքը, Մոկքը, Կորդուքը, Ծավդեքը և Ռեմիենեն։

«Ամոթալի դաշնագիր» Հայաստանի համար ծանր ու աղետալի հետևանքներ ունեցավ։ Շապուհ II-ը, իրեն ազատ զգալով, 364 թվականին հարձակվեց Հայաստանի վրա, ավերեց նրա քաղաքները, խարդախորեն ձերբակալեց Արշակ Բ թագավորին, կործանարար հարված հասցրեց հայ Արշակունիների թագավորությանը։
Երեքը կղզում

«Երեքը կղզում» (ռուս.՝ «Трое на острове»), խորհրդային անիմացիոն ֆիլմ, որը նկարահանվել է Վիտալի Գուբարևի համանուն վեպի հիման վրա և պատմում է Բորյա անունով տղայի մասին, որը հայտնվել է ծովահենների կղզում։


== Սյուժե ==
Բորյան դասերը սովորելու փոխարեն կարդում է գիրք ծովահենների մասին։ Նա վերցնում է թաշկինակը թութակի վանդակի վրայից, թափահարում այն և բացականչում․ «Այ թե հայտնվեի անմարդաբնակ կղզում»։ Պատի հայելին մեծանում է և բացվում անմիջապես դեպի արևադարձային կղզի՝ իրականացնելով Բորյայի ցանկությունը։ Բավականին արագ Բորյան բացահայտում է թաշկինակի կախարդական հատկությունները և իր մոտ կանչում ընկերներին՝ Յուրային և Միլային։ Կղզու վրա գեղեցկություն է տիրում։ Բայց շուտով խութերի վրա կործանվում է  ծովահենների նավը։ Կապիտան Կարմրահեր շունը և  նավաստիներ Կատվի ատամը և Միաչքանին ափ են դուրս գալիս, և տղաները ստիպված են փախչել նրանցից։ Ի վերջո, իր ընտանի թութակ Ծեր Ֆլինտի օգնությամբ (նա էլ է մտնում բնակարանից կղզի) Բորյան վերադարձնում է իրեն ծովահենների կողմից գողացված կախարդական թաշկինակը, թափահարում այն և հայտնվում է տանը։ Դռան զանգը հնչում է։ Նրա ընկերները՝ Յուրան և Միլան, եկել են դասերը միասին սովորելու։ Եվ Բորյան կրկին ծածկում է թութակի վանդակը։


== Ստեղծողներ ==


== Թողարկումներ ==
1990-ական թվականներին Twic Lyrec հրատարակչությունը ձայներիզներով թողարկել է Ալեքսանդր Պոժարովի տեքստով աուդիոհեքիաթ համանուն մուլտֆիլմի հիման վրա։


== Թողարկում տեսաերիզով ==
Մուլտֆիլմը բազմիցս վերահրատարակվել է «Արկածների աշխարհ» («Սոյուզմուլտֆիլմ», տեղայնացնող՝ «Союз») մուլտֆիլմերի հավաքածուում DVD-ով։


== Ծանոթագրություններ ==


== Գրականություն ==
Губарев Виталий Королевство кривых зеркал. — Эксмо, 2010. — 512 с. — ISBN 5-699-17179-7, 978-5-699-42150-3


== Արտաքին հղումներ ==
Трое на острове մուլտֆիլմը «Անիմատոր.ռու» կայքում
Եվրո 2020. փլեյ-օֆ փուլ

Եվրոպայի 2020 թվականի առաջնության փլեյ-օֆ փուլի (անգլ.՝ knockout phase) խաղերը կայացել են 2021 թվականի հունիսի 26-ից մինչև հուլիսի 11-ը (սկզբնապես նախատեսվում էր, որ այդ խաղերը կայանալու են 2020 թվականին)։


== Ցանց ==


== ⅛ եզրափակիչ ==


=== Ուելս - Դանիա ===


=== Իտալիա - Ավստրիա ===


=== Նիդերլանդներ - Չեխիա ===


=== Բելգիա - Պորտուգալիա ===


=== Խորվաթիա - Իսպանիա ===


=== Ֆրանսիա - Շվեյցարիա ===


=== Անգլիա - Գերմանիա ===


=== Շվեդիա - Ուկրաինա ===


== ¼ եզրափակիչ ==


=== Շվեյցարիա - Իսպանիա ===


=== Բելգիա - Իտալիա ===


=== Չեխիա - Դանիա ===


=== Ուկրաինա - Անգլիա ===


== Կիսաեզրափակիչ ==


=== Իտալիա - Իսպանիա ===


=== Անգլիա- Դանիա ===


== Եզրափակիչ ==


=== Իտալիա - Անգլիա ===


== Ծանոթագրություններ ==
Երրորդ տիեզերական արագություն

Երրորդ տիեզերական արագություն կոչվում է այն նվազագույն արագությունը, որն անհրաժեշտ է հաղորդել Երկրի մակերևույթին մոտ գտնվող մարմնին, որպեսզի այն կարողանա հաղթահարել Երկրի ու Արեգակի գրավիտացիոն ձգողությունը և լքի Արեգակնային համակարգի սահմանները։


== Ստացումը ==
Երրորդ տիեզերական արագությունը կարելի հաշվել հետևյալ բանաձևով.

  
    
      
        
          v
          
            3
          
        
        =
        
          
            (
            
              
                2
              
            
            −
            1
            
              )
              
                2
              
            
            
              v
              
                2
              
            
            +
            
              v
              
                2
              
              
                2
              
            
          
        
        ,
      
    
    {\displaystyle v_{3}={\sqrt {({\sqrt {2}}-1)^{2}v^{2}+v_{2}^{2}}},}
  որտեղ v -ն՝ մոլորակի ուղեծրային արագությունն է, v2 -ը՝ մոլորակի համար երկրորդ տիեզ. արագություն։ Տեղադրելով թվային արժեքները (Երկրի համար v = 29,783 կմ/վ, v2 = 11,182 կմ/վ), կստանանք.

  
    
      
        
          v
          
            3
          
        
        ≈
        
        
      
    
    {\displaystyle v_{3}\approx \,\!}
   16,650 կմ/վ


== Պրակտիկ ձեռքբերումներ ==
Երկրից մեկնումի ժամանակ, լավագույն ձևով օգտագործելով առանցքային պտույտը (≈0,5 կմ/վ) և մոլորակի ուղեծրային արագությունը (≈29,8 կմ/վ), տիեզերական սարքը կարող է հասնել երրորդ տիեզերական արագությանն Երկրի նկատմամբ ն ~16,6 կմ/վ-ի դեպքում։ Մթնոլորտային դիմադրությունը բացառելու համար ենթադրվում է, որ տիեզերական սարքը ձեռք է բերում այդ արագությունը Երկրի մթնոլորտից դուրս։ Երրորդ տիեզերական արագությանը հասնելու համար էներգետիկ տեսանկյունից առավել շահավետ մեկնարկը  պետք է կատարել հասարակածին մոտ, օբյեկտի շարժումը պետք է համուղղված լինի Երկրի առանցքային և Արեգակի շուրջ ուղեծրային շարժումներին։ Դրա հետ մեկտեղ սարքի շարժման արագությունը Արեգակի նկատմամբ պետք է հավասար լինի.

29,8 + 16,6 + 0,5 = 46,9 կմ/վ.Երրորդ տիեզերական արագություն զարգացրած սարքի հետագիծը պարաբոլի ճյուղի մաս կլինի, իսկ Արեգակի նկատմամբ արագությունը աստիճանաբար կձգտի զրոյի։
2015 թ.-ի սկզբի դրությամբ միայն մեկ տիեզերական սարք է լքել Երկիրը երրորդ տիեզերական արագությամբ։ Առավելագույն արագությունը, որով լքել են Երկիրը, ձեռք է բերել Նոր հորիզոններ ՏՍ(տիեզերական սարք)-ը — 16,26 կմ/վ (գելիոցենտիկ արագությունը 45 կմ/վ), իսկ  Յուպիտերի  շուրջ գրավիտացիոն մանևրի հաշվին 2007 թվականին այն մեծացրեց իր արագությունը 4 կմ/վ, և իր առաքելության հիմնական մասի ավարտին կլքի Արեգակնային համակարգը մոտ 14 կմ/վ գելիոցենտրիկ արագությամբ։ Նման ձևով արագությունը մեծացրել էին նաև այլ ՏՍ-եր, որոնք արդեն լքել են Արեգակնային համակարգը՝ (Վոյաջեր-1, Վոյաջեր-2, Պիոներ-10 և Պիոներ-11)։ Դրանք բոլորը լքել էին Երկիրը երրորդ տիեզերական արագությունից զգալիորեն փոքր արագություններով։


== Ծանոթագրություններ ==


== Տես նաև ==
Տիեզերական արագություն
Առաջին տիեզերական արագություն
Երկրորդ տիեզերական արագություն
Չորրորդ տիեզերական արագություն
«Նոր հորիզոններ» արբանյակ
Գալե֊Տերե

Գալե֊Տերե, ավան Արևմտյան Հայաստանում, Կիլիկիայի Ադանայի նահանգում կամ Կարամանի նահանգում, Իչելի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Խայբերի լեռնանցք

Խայբերի լեռնանցք, լեռնային կարևոր անցում Աֆղանստանի և Պակիստանի միջև։ Հատում է Ապինգար լեռնաշղթան Քաբուլ գետի կիրճից հարավ։ Երկարությունը 53 կմ է, լայնությունը՝ 15-130 մ։ Գլխավոր լեռնանցքը գտնվում է 1030 մ բարձրության վրա։ Խայբերի լեռնանցքով է անցնում Փեշավար-Քաբուլ խճուղին և Պակիստանից Աֆղանստանի սահմանը տանող երկաթուղին։
Առեղ (Հայոց ձորի գավառ)

Անվան այլ կիրառումների համար տե՛ս՝ Առեղ (այլ կիրառումներ)Առեղ, գյուղ Արևմտյան Հայաստանում, Վանի վիլայեթի Հայոց ձորի գավառում։ Գտնվում էր Վան քաղաքից հարավ-արևելք, Խոշաբ գետի աջ կողմում, նրա մինջ հոսանքում։


== Պատմություն ==
1872 թվականին ստեղծվել է «Փրկություն» գաղտնի միությունը, որը գյուղացիների ծանր վիճակը նկարագրող դիմում է ուղարկել Վան, որտեղ գրված էր «...թե ռուսանալ՝ ռուսանանք միասին, թե գաղթել՝ գաղթենք միասին, թե վերջապես մեռնիլ հասած է մեզ՝ մեռնենք, բայց փրկվինք. այս է մեր աղերսն առ ձեզ...»: Բնակիչները ակտիվ մասնակցություն են ունեցել Վանի հերոսական պաշտպանությանը։
Գյուղը թուրքերի կողմից առաջին անգամ կողոպտվել է 1895 թվականին, իսկ 1915 թվականի Մեծ եղեռնի ժամանակ իսպառ ավերվել է։


== Բնակչություն ==
XIX դարի սկզբին ուներ 3 հայկական տուն՝ 23 բնակչով, XX դարի սկզբին՝ 26 տուն՝ 160 բնակչով, իսկ 1913 թվականին՝ 2231 բնակիչ։


== Տնտեսություն ==
Բնակչության հիմնական զբաղմունքը եղել է հացահատիկի մշակությունն էր։


== Պատմամշակութային կառույցներ ==
Առեղն ուներ Ս. Վարդան անունով եկեղեցի, որը երբեմն նաև համարվել է վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բալաբեկ Մարտիրոսյան

Անվան այլ կիրառումների համար տե՛ս՝ Մարտիրոսյան (այլ կիրառումներ)Բալաբեկ Գրիգորի Մարտիրոսյան (մայիսի 20, 1905(1905-05-20), Երևանի նահանգ, Կովկասի փոխարքայություն, Ռուսական կայսրություն - ապրիլի 6, 1972(1972-04-06), Երևան, Հայկական ԽՍՀ, ԽՍՀՄ), կուսակցական և պետական աշխատող, ԽՄԿԿ անդամ (1927)։


== Կենսագրություն ==
Սովորել է Երևանի 1-ին և 2-րդ աստիճանի կուսակցական դպրոցներում (1925-1929), ավարտել Բաքվի մարքսիզմ-լենինիզմի ինստիտուտը (1936), 1929-1931 թվականներին կոմերիտական կազմակերպչական աշխատանքի է եղել Նոր Բայազետի (այժմ՝ Գավառ) և Ղամարլուի (այժմ՝ Արտաշատ) շրջկոմներում։ 1936 թվականից աշխատել է ՀԿ(բ)կ Երևանի կոմիտեի պրոպագանդայի և ագիտացիայի տանը։ 1937 թվականի մայիսից եղել է ՀԿ(բ)կ Երևանի քաղկոմի երկրորդ քարտուղար, սեպտեմբերին նշանակվել է ՀԿԿ ԿԿ-ի ագիտացիայի և պրոպագանդայի բաժնի վարիչ։ 1938-1942 թվականներին եղել է ՀԽՍՀ լուսավորության ժողկոմ։ 1942-1953 թվականներին՝ Հայկական գյուղատնաեսական ինստիտուտի տնօրեն, միաժամանակ՝ ինստիտուտի մարքսիզմ-լենինիզմի ամբիոնի վարիչ (1942-1949)։ 1953 թվականին նշանակվել է ՀԽՍՀ Մինիստրների խորհրդի նախագահի տեղակալ, 1959-1961 թվականներին՝ բարձրագույն և միջնակարգ մասնագիտական կրթության պետական կոմիտեի նախագահ։ Միաժամանակ 1958 թվականից՝ ՀԽՍՀ արտաքին գործերի նախարար՝ այդ պաշտոնում մնալով մինչև իր կյանքի վերջը։ Խորհրդային պատվիրակության կազմում մասնակցել է (1958, 1959, 1971) ՄԱԿ-ի Գլխավոր ասամբլեայի նսաաշրջաններին։ Եղել է ՀամԿ (բ) կ 23-րդ և ՀԿ (բ) կ 10-14-րդ համագումարների պատգամավոր, ԽՍՀՄ 1-ին և ՀԽՍՀ 2-7-րդ գումարումների Գերագույն խորհրդի պատգամավոր, ՀԿԿ ԿԿ-ի անդամ (1938-1948)։


== Պարգևներ ==
Աշխատանքային կարմիր դրոշի 2 շքանշան
Հայրենական պատերազմի 2-րդ աստիճանի շքանշան
«Պատվո նշան» շքանշան
Պատանեկան արձագանք

«Պատանեկան արձագանք», մանկապատանեկան երկշաբաթաթերթ, ապա՝ ամսաթերթ (1951-1971), երիտասարդական երկշաբաթաթերթ (1972), պատանեկան ամսաթերթ (1973)։ Մերձավոր Արևելքի հայ ավետարանական եկեղեցիների միության սեփականություն և հայ ավետարանական քրիստոնեական Ջանից ընկերակցության հրատարակություն։
Լույս է տեսնում 1936 թվականի դեկտեմբերից (ընդհատումներով)։ Հիմնադիր-խմբագիր՝ վերապատվելի Մանասե Շնորհոքյան։ Խմբագիրներ՝ Լ. Ա. Սիմոնյան, վերապատվելի Պարգև Տարագճյան, Ժանեթ Քասունի, Փոլ Ներսեսյան, Արամ Սարգիսյան, Տիգրան Ցումուշաքյան, Երվանդ Քասունի (1993 թվականից)։
Լույս է ընծայում հոգևոր, հայկական, միջազգային, պատմական, գիտական, մարզական, մշակութային, երաժշտական և այլ լուրեր ու հոդվածներ։ Լայն տեղ է հատկացնում նաև պատանիների հեղինակած կամ նրանց համար գրված հայագիր և թարգմանական, արձակ ու չափածո գրական ստեղծագործություններին։ Սփյուռքահայ ամենաերկարակյաց և հետևալական մանկապատանեկան պարբերաթերթն է։
1940-1942 թվականներին ունեցել է «Կիրակնօրյա դպրոցի դասեր» հավելվածը։
Ծաղրապատում

Ծաղրապատում, արվեստի գործ, որը դիտավորյալ կրկնօրինակում է ուրիշի էական հատկանիշները, սովորաբար մեծ համբավ ունեցող գործի կամ գործերի խմբի հիման վրա՝ կատակերգական էֆֆեկտ ստեղծելու ակնկալիքով։
Ծաղրապատումները ստեղծվում են տարբեր ժանրերով և արվեստի տարբեր ճյուղերի հիման վրա։
Ավելի տարածված են գրականական ծաղրապատումները՝ ինչպես չափածո, այնպես էլ պոետիկական։
Հայտնի են ֆիլմեր-ծաղրապատումները. դրանք ֆիլմեր են, որոնք ծաղրապատում են կամ որոշակի շատ հայտնի ֆիլմեր, կամ ֆիլմի մի ամբողջ ենթաբաժին։


== Առավել տարածված մեթոդներ ==
Ծաղրապատման կատակերգությանը սովորաբար հասնում են բավականին պարզ մեթոդների կիրառմամբ, որոնցից առավել տարածված են.

Հիպերբոլիզացիան, երբ տվյալ ժանրի կամ ստեղծագործության էական հատկանիշները մինչև աբսուրդի աստիճան շեշտվում են և կրկնվում։
Ստեղծագործության շրջումը, երբ տվյալ ժանրի կամ ստեղծագործության էական հատկանիշները փոխարինվում են հակադիր հատկանիշներով։
Ենթատեքստի միակցումը, երբ ենթատեքստը այնպես է փոխվում, որ վերջնական ստեղծագործության ճշգրիտ կրկնված յուրահատկությունները դառնում են ամիմաստ և ծիծաղելի։
Բյուզանդիան Հուստինիանոսների օրոք

Բյուզանդիան Հուստինիանոսների օրոք, Բյուզանդական կայսրության պատմության մի ժամանակաշրջան, երբ կայսրությունը կառավարվում էր Հուստինիանոսների հարստության կողմից։ Ժամանակաշրջանը սկսվեց Հուստինոս Ա-ի գահակալմամբ։ Հարստության հզորությունը երևաց վերջինիս հաջորդի՝ Հուստինիանոս Ա-ի օրոք։ Հուստինիանոսը կազմակերպեց մի շարք արշավանքներ իր երկու՝ Բելիսարիուս և հայազգի Նարսես զորավարների գլխավորությամբ, որի հետևանքով կայսրության տարածքը գրեթե կրկնապատկվեց։
6-րդ դարի կեսերին ժանտախտը և ռազմական մեծ ծախսերը հյուծեցին կայսրությունը։ Ֆինանսական խառնաշփոթը ստիպեց Հուստինիանոսի հաջորդին՝ Հուստինոս Բ-ին հետաձգել ավարներին վճարող հարկը, որի հետևանքով վերջիններիս ճնշման տակ լանգոբարդները ներխուժեցին Իտալիա։
Սիրիայում ընթացող պատերազմը Սասանյան Իրանի հետ ավարտվեց բյուզանդացիների պարտությամբ։ Շուտով հոգեկան խանգարման հետևանքով Հուստինոսը մահացավ։ Նրան հաջորդեց Տիբերիոս Բ-ն և հաջողությամբ պատերազմեց պարսիկների դեմ Հայաստանում և բերբերների դեմ հյուսիսային Աֆրիկայում։
Հարստության վերջին ներկայացուցիչը՝ Մորիկը, ցուցաբերեց բարձր կամային հատկանիշներ և ռազմական տաղանդ, որոնց շնորհիվ նա կարողացավ ջախջախել պարսիկներին և կայսրության հյուսիսային սահմանը դարձնել Դանուբ գետը։ Սակայն կայսրությունում ժողովուրդը Մորիկին չէր աջակցում և 602 թ-ին հեղաշրջման հետևանքով գահ բարձրացավ Փոկասը. այդպես ավարտվեց Հուստինիանոսների հարստության դարաշրջանը։
Աքս (այլ կիրառումներ)

Աքս, կարող է վերաբերել՝

Աքս - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Աքս - գետ Մեծ Բրիտանիայի հարավարևմտյան մասում, Անգլիա երկրամասում
Վալենտին Ստեպանով

Վալենտին Ստեպանով (ռուս.՝ Валенти́н Па́влович Степа́нов, հուլիսի 17, 1921(1921-07-17), Polevskoy, Սվերդլովսկի մարզ, ՌԽՖՍՀ - 2001), խորհրդային և ռուս դիվանագետ։


== Կենսագրություն ==
1949 թվականից զբաղվել է դիվանագիտական գործունեությամբ։

1949-1950 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1950-1955 թվականներին՝ Հնդկաստանում ԽՍՅՄ դեսպանատան աշխատակից։
1955-1961 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1961-1965 թվականներին՝ Շրի Լանկայում ԽՍՀՄ դեսպանատան խորհրդական։
1965-1968 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1968 թվականի հուլիսի 26-ից մինչև 1970 թվականի օգոստոսի 30-ը Մալդիվներում եղել է ԽՍՀՄ արտակարգ և լիազոր դեսպան։
1970-1976 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1976 թվականի փետրվարի 20-ից մինչև 1984 թվականի հոկտեմբերի 10-ը Բանգլադեշում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 3, с. 427.


== Արտաքին հղումներ ==
Կենսագրություն Archived 2019-07-14 at the Wayback Machine.
City of Blinding Lights

«City of Blinding Lights» (հայերեն՝  Կուրացնող կրակների քաղաք), «U2» իռլանդական ռոք խմբի երգը, որը How to Dismantle an Atomic Bomb ալբոմի չորրորդ սինգլն է։ Երգն Իռլանդիայում, Մեծ Բրիտանիայում և մի շարք այլ երկրներում դարձել է հիթ։ Այն արժանացել է քննադատների դրական արձագանքին և ստացել «Գրեմմի» մրցանակ «Լավագույն ռոք երգ» անվանակարգում։
Երգի նախնական տարբերակը գրվել է 1997 թվականի «Pop» ալբոմի սեանսների ժամանակ։ Մասամբ ոգեշնչման աղբյուր են ծառայել խմբի ֆրոնտմենի՝ Բոնոյի դեպի Լոնդոն կատարած առաջին ճամփորդության հիշողությունները և խմբի երաժիշտների սեպտեմբերի 11-ի ահաբեկչություններից հետո Նյու Յորքում հանդես գալու ժամանակ ունեցած հույզերը։ Մասամբ էլ վերաբերում է Բոնոյի և վերջինիս կնոջ հարաբերություններին։ Երգի հիմնական միտքը նվիրված է կորցրած անմեղության թեմային․ այն ոգեշնչված է Բոնոյի ռետրոսպեկտիվ հետ հայացքից, որը վերջինս հառել է 80-ական թվականների սկզբի Բոնոյի վրա։
Երգը դեբյուտ է ունեցել Vertigo Tour շրջագայության համերգների ժամանակ․ այն ընտրել են որպես շոուի սկզբում հնչող երգ և այդ օրվանից ի վեր խումբը կատարում է այն իր յուրաքանչյուր համերգի ժամանակ։ Երգը հնչել է «Սիմփսոնները» և «Անտուրաժ» սերիալների էպիզոդներում, ինչպես նաև «Սատանան կրում է Պրադա» ֆիլմում։
Այդ ժամանակ ԱՄՆ նախագահի պաշտոնը զբաղեցնող Բարաք Օբաման օգտագործել է երգը 2008 և 2012 թվականների իր նախընտրական արշավների ընթացքում և այն անվանել իր սիրելի երգերից մեկը։ «U2»-ը կատարել է այն Օբամայի երդմնակալությանը նվիրված համերգի ժամանակ։


== Ստեղծագործությունների ցանկ ==
Բոլոր երգերի հեղինակն է՝ U2։


== Հիթ-շքերթներ ==


== Ձայնագրության մասնակիցներ ==


== Հետաքրքիր փաստեր ==
Ստեղծագործությունը հնչում է «Սիմփսոններ» սերիալի «The Devil Wears Nada» էպիզոդում։
Ստեղծագործությունը հնչում է «Անտուրաժ» հեռուստասերիալի «I Love You Too» (Ես քեզ նույնպես սիրում եմ) էպիզոդում։


== Ծանոթագրություններ ==


== Արտաքին հղումներ ==
Երգի տեքստը U2.com կայքում
Երգի կատարումը «Rose Bowl» ստադիոնում ՅուԹյուբում
Աստերոիդների ցանկ (156201-156300)

Աստերոիդների ցանկ (156101-156200)  • Աստերոիդների ցանկ  • Աստերոիդների ցանկ (156301-156400)
 Աստերոիդների ցանկ (156101-156200)  • Աստերոիդների ցանկ  • Աստերոիդների ցանկ (156301-156400)
Պիեռոն և Առլեկինը

«Պիեռոն և Առլեկինը» (ֆր.՝ Pierrot et Arlequin) կամ «Մարդի-Գրա» (ֆր.՝ Mardi gras), նկարվել է 1888-1890 թվականներին ֆրանսիացի նկարիչ Պոլ Սեզանի կողմից (Paul Cézanne, 1839-1906)։ Պատկանում է Պուշկինի անվան Կերպարվեստի թանգարանին (Մոսկվա), գտնվում է 19-20-րդ դարերի Եվրոպական երկրների և Ամերիկայի արվեստի պատկերասրահում։ Նկարի չափերն են 102×81սմ։


== Գտնվելու վայր ==
1890 - 1899 թվականներին նկարը գտնվում էր Վիկտոր Շոկեի հավաքածուում։ Այնուհետև այն գնել է փարիզեցի նշանավոր մարշալ Պոլ Դյուրան-Րյուելը և պահպանել մինչև 1904 թվականը։
1904-1918 թվականներին նկարը գտնվել է մոսկվացի վաճառական և կոլեկցիոներ Սերգեյ Իվանովիչ Շուկինի հավաքածուում։ 1918 թվականին տեղափոխվել է Նոր Եվրոպական արվեստի առաջին թանգարան։ 1923 թվականին այն միավորվեց Նոր Եվրոպական արվեստի երկրորդ թանգարանի հետ, ինչի արդյունքում ստեղծվեց Նոր Եվրոպական արվեստի պետական թանգարանը, որտեղ այն պահպանվեց մինչև թանգարանի լուծարումը։ Դրանից հետո նկարը տեղափոխվեց Պուշկինի անվան Կերպարվեստի թանգարան (Մոսկվա), որտեղ այն մինչ օրս պահպանվում է։


== Նկարագրություն ==
Պիեռոն (իտալական տարբերակում՝ Պեդրոլինո) և Առլեկինը իտալական Կոմեդիա դել'արտեի հերոսներն են։ Որպես բնորդներ՝ Սեզանը ընտրել է իր որդի Պոլին և վերջինիս ընկեր Լուի Գիյոմին։ Թվում է, թե Պիեռոյի սպիտակ կերպարը պատրաստված է գիպսից։ Առլեկինի կարմրասև հագուստը խորհրդանշում է կրակը ածուխի վրա։ Աջ և ձախ կողմերում գտնվող ծաղկավոր վարագույրները ընդգծում են Առլեկինի առաջնորդող շարժումները և Պիեռոյի ավելի անշարժ դիրքը։


== Տես նաև ==
Պոլ Սեզանի նկարների ցանկը (անգլ.)


== Ծանոթագրություններ ==
Կաստելետո Ստուրա

Կաստելետո Ստուրա (իտալ․՝ Castelletto Stura)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1247 մարդ (2008 թվականի տվյալներով)։ Բնակչության խտությունը 78 մարդ/կմ²։ Տարածքը՝ 16 կմ²։ Փոստային ինդեքս՝ 12040։ Հեռախոսային կոդ՝ 0171։
Կոմունայի հովանավորն է Սուրբ Մագնուսը Կունեոցին։ Տոնը նշվում է օգոստոսի 19-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0171 791148


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արարատ Մռավյան

Արարատ Հարությունի Մռավյան, (1890 - 1952), հայ բոլշևիկ հեղափոխական, ԽՄԿԿ անդամ (1906)։
Վաղ հասակից ներգրավվել է հեղափոխական շարժման մեջ։ 1909 թվականին մասնակցել է Ելիզավետպոլի (Գանձակ) կուսակցական կազմակերպության վերականգնմանն ու դրա աշխատանքներին, հետո՝ «Պրավդա»-ի համար դրամական ֆոնդի հավաքմանն ու թերթի տարածմանը։ Փետրվարյան հեղափոխությունից հետո եղել է կուսակցության Ելիզավետպոլի քաղաքային կոմիտեի անդամ, բոլշևիկների կողմից ընտրվել է տեղի զինվորների դեպուտատների խորհրդի ԳԿ անդամ։ 1917 թվականին տեղափոխվել է Մոսկվա, եղել է «Կավկազսկի ռաբոչի»  թերթի թղթակիցը։ 1919 թվականին կամավոր մտել է կարմիր բանակի շարքերը։ 1926-1931 թվականներին աշխատել է Մոսկվայի մարզային դեղատների վարչության պետի տեղակալ, 1931 թվականից՝ պետ։
Սան Պիեր Նիչետո

Սան Պիեր Նիչետո (իտալերեն՝ San Pier Niceto), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 3085 մարդ, բնակչության խտությունը կազմում է 86 մարդ/կմ²։ Զբաղեցնում է 36 կմ² մակերես տարածք։ Փոստային ինդեքսն է՝ 98045։ Հեռախոսային կոդը՝ 090։
Բնակավայրի հովանովորը համարվում է սուրբ Պետրոսը։ Տոնը ամեն տարի նշվում է հունիսի 29-ին։


== Արտաքին հղումներ ==
http://www.comunesanpierniceto.me.it Archived 2006-09-06 at the Wayback Machine.
Մորսկոյ (այլ կիրառումներ)

Մորսկոյ, կարող է վերաբերել՝

Մորսկոյ - գյուղ Ռուսաստանի Խաբարովսկի երկրամասի Օխոտսկի շրջանի կազմում։
Մորսկոյ - գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Մերիք շրջան (Նեբրասկա)

Մերիք շրջան (անգլ.՝ Merrick County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.256 կմ² է, բնակչությունը՝ 8.204 մարդ (2010 թ. տվյալներով)։ Շրջկենտրոնն է Սենտրալ Սիթի բնակավայրը։ Կազմավորվել է 1858 թ.։
Z-կճմթոց

Ֆուզիոնի հզորության հետազոտության մեջ, Z-կճմթոցը (անգլերեն՝ Z-pinch. կարդացվում է՝ զի-փինչ) կամ ζ-կճմթոցը (զետա կճմտոց) մի տեսակ պլազմայի սահմանափակման համակարգ է, որը օգտվում է պլազմայի մեջ մի էլեկտրական հոսանք հոսեցնելուց՝ ստեղծելու համար մի մագնիսական դաշտ, որը պլազմային սեղմում է։ Անունը գալիս է Անգլիայում կատարված վաղամյա փորձնական սարքերից, որոնց մեջ հոսանքը մի ուղղահայաց որձաքարե փողից ցած էր հոսում, որը սովորական մաթեմատիկական դիագրամի վրա Z-առանցքն է կազմում։


== Ֆիզիկա ==

Z-կճմթոցը Լորենցի ուժի կիրառումներից է, ըստ որի մի հոսանքատար հաղորդիչ մի մագնիսական դաշտում ուժի է ենթարկվում։ Դրա մի օրինակն այն է, որ եթե երկու զուգահեռ լարեր նույն ուղղությամբ հոսանք կրեն, լարերը դեպի իրար կքաշվեն (ձգող ուժ կզգան)։ Z-կճմթոցը օգտվում է այս էֆեկտից. պլազմային կարելի է նայել որպես բազում հոսանքակիր լարեր, որոնց բոլորն էլ նույն ուղղությամբ հոսանք են կրում, և այդ պատճառով էլ դեպի իրար են ձգվում Լորենցի ուժի պատճառով. ուրեմն, պլազման սեղմվում է։


== Արտաքին հղումներ ==
ԱՄՆ-ի Սանդիա Ազգային Լաբորատորիայի Z-Machine սարքը Archived 2007-09-29 at the Wayback Machine.
Կևին Կոնստան

Կևին Կոնստան (ֆր.՝ Kévin Constant, մայիսի 10, 1987(1987-05-10) կամ մայիսի 15, 1987(1987-05-15), Ֆրեժյուս), ծնունդով Ֆրանսիայից գվինեացի ֆուտբոլիստ, թուրքական «Տրաբզոնսպոր» ակումբի պաշտպան (խաղում է նաև որպես կիսապաշտպան)։


== Կարիերա ==


== Նվաճումներ ==


== Արտաքին հղումներ ==
Կոնստանի պրոֆիլը ՖԻՖԱ-ի պաշտոնական կայքում Archived 2012-11-09 at the Wayback Machine.


== Ծանոթագրություններ ==
Կետչեներիի շրջան (Կալմիկիա)

Կետչեներիի շրջան (ռուս.՝ Кетченеровский район, կալմ. Көтчнрә район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1938 թվականին։ Վարչական կենտրոնը՝ Կետչեների։


== Աշխարհագրություն ==
Շրջանի տարածքի մակերեսը կազմում է 6548 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 10170 մարդ։ Բնակչության խտությունը կազմում էր 1,55 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թել-Խարզան

Թել-Խարզան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==